ขอสอบถามครับ ผมติดเชื้อ HIV มาเกิน 4 ปีแล้วครับ ช่วง 2ปีแรก ผมรับยาต้านมาตลอด ทานยาตรงเวลาตลอด ตามสั่ง ผลเลือดค่อนข้างดีเลยครับ แต่ช่วงเข้าปีที่ 3 ผมได้ขาดยาต้าน จึงทำให้ผมค่อนข้างเคลียด ในช่วงแรกๆที่ขาด ผมทดแทนด้วยการออกกำลังกายเพื่อที่จะให้ ภูมิคุ้มกันผมสูงขึ้น แต่พอมาช่วงหลังช่วง 1 ปีนี้ผมไม่ได้ออกกำลังกาย แล้วยังนอนดึก จะรู้สึกง่วงนอนตอน เที่ยงคืน หรือ ตี1 ตอนนี้ผมมีคันตามตัวครับ มีตุ่ม เม็ดคันตามตัว เพิ่งมีอาการ ได้ 2-3 อาทิตย์ ซึ่่งก่อนหน้าก็มีอาการคัน แต่จะคันเหมือนโดนยุงกัด จะคันแปปๆ แล้วหาย ไม่มีเม็ด ไม่มีรอยแดง ไม่มีรอยดำหลังจากเกา แต่ช่วงหลังๆ ก็เกิดอาการ ผื่นขึ้นครับ มีอาการคันเหมือนตอนแรกครับ แต่พอเกาแล้วจะเป็นรอยดำ หลังจากเป็นแผล ตอนนี้ค่อยข้างที่จะกังวลว่า ตัวเองเป็นโรคเอดส์ ไม่ใช่แค่ติดเชื้อ HIV ยังไงวานรบกวนคุณช่วยตอบด้วยนะครับ หรือติดต่อมาทาง E-mail : ram33081996@gmail.com
สวัสดีคะ แนะนำอย่างนี้ค่ะ ในกรณีที่ได้รับการวินิจฉัยว่ามีการติดเชื้อไวรัส เอส ไอ วี และได้รับยาต้านไวรัสมาแล้วเป็นเวลาสองปี และขาดยาไปสองปี ตอนนี้เริ่มมีปัญหาเรื่องของการติดเชื้อฉวยโอกาสก็อาจจะเป็นได้เนื่องจากภูมิคุ้นกันที่ต่ำลงค่ะก่อนอื่นต้องตรวจสอบการใช้สิทธิ์ในการรักษาก่อนนะคะ ว่าใช้สิทธิ์อะไรเพื่อให้สามารถรักษาได้อย่างต่อเนื่องการรักษาจะต้องเริ่มต้นใหม่ค่ะ คือ จะต้องมีการเจาะเลือดใหม่เพื่อตรวจสอบเรื่องของจำนวนเชื้อ และ จำนวน CD 4 ค่ะ และอาจจะตรวจหาเชื้อฉวยโอกาสร่วมด้วยในเวลาเดียวกันค่ะ อาจจะต้องเริ่มรับประทานต้านไวรัส และรักษาการติดเชื้อค่ะการที่ติดเชื้อเอส ไอ วี ในปัจจุบัน ยาที่ใช้รักษาถูกพัฒนาให้ดีมากค่ะ สามารถที่จะใช้ต้านไวรัสได้ดี และ คนไข้กลุ่มนี้ถ้าติดตามการรักษาอย่างสม่ำเสมอไม่ขาดยา มักจะใช้ชีวิตได้ค่อนข้างปกติค่ะ แต่ต้องหยุดพฤติกรรมเสี่ยง และ ดูแลสุขภาพให้ดีค่ะแนะนำรีบปรึกษาแพทย์ค่ะ